কলকাতা–বারাণসী এক্সপ্রেসওয়ে
কলকাতা–বারাণসী এক্সপ্রেসওয়ে একটি ৬১০.৪১৭ কিমি (৩৭৯.২৯৬ মা) উত্তর প্রদেশ, বিহার, ঝাড়খণ্ড এবং পশ্চিমবঙ্গে পরিকল্পিত ও নতুনভাবে নির্মিত একটি আসন্ন প্রবেশাধিকার নিয়ন্ত্রিত এক্সপ্রেসওয়ে। এক্সপ্রেসওয়েটি ভারতমালা পরিযোজনার অংশ হবে। এটি কলকাতার সঙ্গে বারাণসী ও রাঁচিরকে সংযুক্ত করবে। ভারতমালা পরিকল্পনা পর্যায় ২-এর অধীনে এই গ্রিনফিল্ড এক্সপ্রেসওয়েটি জাতীয় সড়ক এনএইচ-২ (পুরানো) এর সমান্তরালে অবস্থান করবে এবং পশ্চিমবঙ্গের হাওড়া জেলার উলুবেরিয়ার নিকট এনএইচ-১৬ ও বারাণসী রিং রোডকে (বারহুলি গ্রামের কাছে) সংযুক্ত করবে। বিহারে ৮০  কিমি অংশের (তিলাউথু - ইমামগঞ্জ) জন্য ২০২২ সালের জানুয়ারি মাসে জমি অধিগ্রহণ প্রক্রিয়া শুরু হয়।